Source: http://docplayer.fi/1555151-Alkolukko-ajo-oikeuden-ehdoksi-rattijuopumukseen-syyllistyneelle.html
Timestamp: 2017-12-17 06:58:40+00:00
Document Index: 17384801

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'Tuomioistuin ', 'kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ', 'kko ', 'kko ']

Alkolukko ajo-oikeuden ehdoksi rattijuopumukseen syyllistyneelle - PDF
Download "Alkolukko ajo-oikeuden ehdoksi rattijuopumukseen syyllistyneelle"
Niilo Juusonen
1 Alkolukko ajo-oikeuden ehdoksi rattijuopumukseen syyllistyneelle Julkaisuja 3/2012
3 Julkaisun päivämäärä Julkaisun nimi Alkolukko ajo-oikeuden ehdoksi rattijuopumukseen syyllistyneelle Tekijät Työryhmä, puheenjohtaja erityisasiantuntija Tero Jokilehto, sihteeri hallitussihteeri Janne Mänttäri Toimeksiantaja ja asettamispäivämäärä Liikenne- ja viestintäministeriö Julkaisusarjan nimi ja numero Liikenne- ja viestintäministeriön julkaisuja 3/2012 ISSN (verkkojulkaisu) ISBN (verkkojulkaisu) URN HARE-numero Asiasanat Alkolukko, valvottu ajo-oikeus, ajokielto, ajokorttiseuraamukset, liikenneturvallisuus Yhteyshenkilö Erityisasiantuntija Tero Jokilehto Muut tiedot Tiivistelmä Liikenne- ja viestintäministeriö asetti työryhmän selvittämään alkolukon käytön laajentamista rattijuopumustapauksissa. Työryhmän toimeksiannon taustalla on pääministeri Kiviniemen hallituksen linjaus, jonka mukaan alkolukko tulisi määrätä rattijuopumukseen syyllistyneelle henkilölle pakolliseksi ajo-oikeuden ehdoksi. Ajokieltosäännöksiä sovitettaisiin tämän mukaan. Nykyisin käytössä oleva alkolukolla valvottu ajo-oikeus on pääosin toiminut hyvin, joten työryhmän näkemyksenä on kehittää järjestelmää niin, että sen käyttö ajokiellon vaihtoehtona lisääntyisi. Työryhmä ehdottaa, että rattijuopumusrikoksista määrättävien ajokieltojen vähimmäispituuksia pidennetään, jotta ne paremmin vastaisivat tekojen moitittavuutta ja niistä aiheutuvaa vaaraa sekä kansainvälistä sääntelyä. Mahdollisuus ehdolliseen ajokieltoon ilman ajo-oikeuden valvontaa ehdotetaan poistettavaksi. Alkolukolla valvotun ajo-oikeuden asemaa ajokiellon vaihtoehtona ehdotetaan vahvistettavaksi siten, että tuomioistuimen olisi määrättävä valvottu ajo-oikeus, jos edellytykset sen määräämiselle täyttyvät ja rattijuopumukseen syyllistynyt on antanut siihen suostumuksensa. Toistuvasti törkeään rattijuopumukseen syyllistyneen kuljettajan ajooikeuden valvonnalle ehdotetaan myös kahden vuoden vähimmäiskestoa. Lisäksi työryhmä ehdottaa, että vähintään vuoden yhtämittaiseen ajokieltoon määrätyn kuljettajan ajo-oikeuden palauttamisen edellytyksenä olisi uuden kuljettajantutkinnon suorittaminen ajokiellon päätyttyä. Työryhmän mietintöön sisältyy oikeusministeriön lausuma.
4 Publikationsdatum Publikation Alkolås som villkor för körrätt för förare som gjort sig skyldiga till rattfylleri Författare Arbetsgrupp: ordf. specialsakkunnig Tero Jokilehto, sekr. regeringssekreterare Janne Mänttäri Tillsatt av och datum Kommunikationsministeriet Publikationsseriens namn och nummer Kommunikationsministeriets publikationer 3/2012 ISSN (webbpublikation) ISBN (webbpublikation) URN HARE-nummer Ämnesord Alkolås, övervakad körrätt, körförbud, körkortspåföljd, trafiksäkerhet Kontaktperson Specialsakkunnig Tero Jokilehto Rapportens språk Finska Övriga uppgifter Sammandrag Kommunikationsministeriet har tillsatt en arbetsgrupp för att utreda möjligheterna att utvidga användningen av alkolås i fall av rattfylleri. Arbetsgruppens uppdrag baserar sig på en riktlinje som statsminister Kiviniemis regering antog för att göra alkolås till ett obligatoriskt villkor för körrätt för personer som gjort sig skyldiga till rattfylleri. Bestämmelserna om körförbud avses bli anpassade enligt detta. För närvarande tillämpas ett system med övervakad körrätt med alkolås, vilket i regel har fungerat bra och därför vill arbetsgruppen utveckla systemet så att det i allt större utsträckning tillämpas som ett alternativ till körförbud. Arbetsgruppen föreslår att minimilängden av körförbud som meddelas för rattfylleribrott förlängs så att tidsfristen bättre än hittills återspeglar gärningens klandervärdhet och den orsakade faran samt de internationella bestämmelserna. Möjligheten till villkorligt körförbud utan att körrätten övervakas föreslås bli slopad. Enligt arbetsgruppen kan statusen för användningen av alkolås med övervakad körrätt som ett alternativ till körförbud stärkas om domstolen bör meddela övervakad körrätt om det finns förutsättningar för det och om den som gjort sig skyldig till rattfylleri har gett sitt samtycke till detta. För förare som upprepade gånger gjort sig skyldiga till grovt rattfylleri föreslås att den övervakade körrätten ska vara i minst två år. Dessutom föreslås det att förare som meddelats minst ett års oavbrutet körförbud måste avlägga en ny förarexamen för att återfå sin körrätt när körförbudet har upphört. I arbetsgruppens betänkande ingår ett uttalande av justitieministeriet.
5 Date 30 December 2011 Title of publication Imposing the alcolock as a condition for the right to drive for drink-driving offenders Author(s) Working group: Mr Tero Jokilehto, Senior Specialist (chair); Mr Janne Mänttäri, Senior Officer (secretary) Commissioned by, date Ministry of Transport and Communications, 24 January 2011 Publication series and number Publications of the Ministry of Transport and Communications 3/2012 ISSN (online) ISBN (online) URN Reference number Keywords Alcolock, conditional right to drive, driving ban, driving licence sanctions, traffic safety Contact person Mr Tero Jokilehto, Senior Specialist Language of the report Finnish Other information Abstract The working group appointed by the Ministry of Transport and Communications examined whether the use of an alcohol ignition interlock (alcolock) could be broadened in drink-driving cases. The remit of the working group is based on the policy lines of Prime Minister Mari Kiviniemi's Government according to which drink-driving offenders should be obliged to use the alcolock in order to maintain their right to drive. Driving ban provisions would be adapted accordingly. The current practice of an alcolock-controlled right to drive has proven to work relatively well and the working group considers that the system should be developed so as to increase its use as an alternative to imposing a driving ban. The working group proposes that the minimum duration of driving bans imposed for drinkdriving offences be extended to better correspond their reprehensible nature and the danger they pose, along with relevant international regulation. It is further proposed that the opportunity for a conditional driving ban without supervision of the right to drive be abolished. It is proposed that the status of a controlled right to drive as an alternative to a driving ban be reinforced such that courts would have to impose a controlled right to drive if the requirements for its imposition are met and if the drink-driving offender in question gives his/her consent to it. The working group proposes that the right to drive of persons repeatedly found guilty of aggravated drink-driving be supervised for a minimum duration of two years. It is also proposed that a person who has been banned from driving for a continuous duration of at least one year could be returned his/her right to drive only upon completion of a new driving examination after the driving ban has ended. The working group's report includes a statement by the Ministry of Justice.
7 LIIKENNE- JA VIESTINTÄMINISTERIÖLLE Liikenne- ja viestintäministeriö asetti 24 päivänä tammikuuta 2011 työryhmän selvittämään alkolukon käytön laajentamista rattijuopumustapauksissa. Toimeksiannon mukaan työryhmän tehtävänä oli selvittää vaihtoehtoisia toteuttamistapoja sille, miten alkolukko voitaisiin määrätä ajo-oikeuden ehdoksi rattijuopumukseen syyllistyneelle kuljettajalle. Työryhmän oli arvioitava myös, tulisiko seuraamuksen määräämisessä ottaa huomioon tietyt erityisryhmät, kuten rattijuopumusrikoksen uusijat tai uudet kuljettajat taikka porrastaa seuraamusta sen mukaan, onko kyseessä tavallinen vai törkeä tekomuoto. Työryhmän tehtävänä oli valmistella luonnokset säädösehdotuksiksi ja tehdä niihin liittyvä vaikutusten arviointi. Työryhmän toimikausi päättyy Työryhmän toimeksiannon taustalla on pääministeri Kiviniemen hallituksen iltakoulussaan tekemä linjaus, jonka mukaan alkolukko tulisi määrätä rattijuopumukseen syyllistyneelle henkilölle pakolliseksi ajo-oikeuden ehdoksi. Ajokieltosäännöksiä sovitettaisiin tämän mukaan. Työryhmän puheenjohtajaksi nimettiin erityisasiantuntija, yksikön päällikkö Tero Jokilehto liikenne- ja viestintäministeriöstä ja jäseniksi hallitusneuvos Anna-Liisa Tarvainen liikenne- ja viestintäministeriöstä ( ja väliseksi ajaksi), yli-insinööri Marcus Merin liikenne- ja viestintäministeriöstä ( alkaen), lainsäädäntöneuvos Lena Andersson oikeusministeriöstä ( ja väliseksi ajaksi), lainsäädäntöneuvos Matti Marttunen oikeusministeriöstä ( alkaen), ylitarkastaja Veli-Matti Risku sosiaali- ja terveysministeriöstä, poliisitarkastaja Jari Pajunen sisäasiainministeriöstä, käräjätuomari Juha Fredriksson Helsingin käräjäoikeudesta, kihlakunnansyyttäjä Maren Salvesen Itä-Uudenmaan syyttäjänvirastosta, ylitarkastaja Kimmo Pylväs Poliisihallituksesta, kehityspäällikkö Marita Löytty Liikenteen turvallisuusvirastosta sekä rikos- ja prosessioikeuden professori, OTT Matti Tolvanen Itä-Suomen yliopistosta. Työryhmän sihteerinä toimi ja välisenä aikana ylitarkastaja Eija Salonen liikenne- ja viestintäministeriöstä ja alkaen hallitussihteeri Janne Mänttäri liikenne- ja viestintäministeriöstä. Työryhmä on kokoontunut seitsemän kertaa. Työryhmä on kuullut Espoon A- klinikkatoimen ylilääkäri Kaarlo Simojokea. Työryhmä luovuttaa mietintönsä kunnioittavasti liikenneministeri Merja Kyllöselle. 1
8 Helsingissä 30 päivänä joulukuuta Tero Jokilehto Marcus Merin Jari Pajunen Veli-Matti Risku Matti Marttunen Matti Tolvanen Juha Fredriksson Maren Salvesen Kimmo Pylväs Marita Löytty Janne Mänttäri 2
9 Sisältö Esityksen pääasiallinen sisältö...4 Yleisperustelut Johdanto Nykytila Lainsäädäntö ja käytäntö Kansainvälinen kehitys ja ulkomainen lainsäädäntö Nykytilan arviointi Esityksen tavoitteet ja keskeiset ehdotukset Tavoitteet Toteuttamisvaihtoehdot Keskeiset ehdotukset Esityksen vaikutukset Taloudelliset vaikutukset Vaikutukset viranomaisten toimintaan Yhteiskunnalliset vaikutukset Asian valmistelu Valmisteluvaiheet ja aineisto Lausunnot ja niiden huomioon ottaminen YKSITYISKOHTAISET PERUSTELUT Lakiehdotusten perustelut LAKIEHDOTUKSET Alkolukkotyöryhmän mietintöön liittyvä lausuma
10 Esityksen pääasiallinen sisältö Esityksessä ehdotetaan muutettavaksi ajokorttilakia ja lakia alkolukolla valvotusta ajo-oikeudesta. Esitys koskee erityisesti rattijuopumusrikoksiin liittyviä ajokorttiseuraamuksia. Alkolukolla valvotun ajo-oikeuden asemaa ajokiellon vaihtoehtona ehdotetaan vahvistettavaksi siten, että tuomioistuimen olisi määrättävä valvottu ajo-oikeus, jos edellytykset sen määräämiselle täyttyvät ja rattijuopumukseen syyllistynyt on antanut siihen suostumuksensa. Toistuvasti törkeään rattijuopumukseen syyllistyneen kuljettajan ajo-oikeuden valvonnalle ehdotetaan myös kahden vuoden vähimmäiskestoa. Rattijuopumusrikoksista määrättävien ajokieltojen vähimmäispituuksia ehdotetaan pidennettäväksi, jotta ne paremmin vastaisivat tekojen moitittavuutta ja niistä aiheutuvaa vaaraa sekä kansainvälistä sääntelyä. Mahdollisuus ehdolliseen ajokieltoon ehdotetaan poistettavaksi alkoholin käyttöön perustuvaan rattijuopumukseen syyllistyneiltä. Lisäksi ehdotetaan, että vähintään vuoden yhtämittaiseen ajokieltoon määrätyn kuljettajan ajo-oikeuden palauttamisen edellytyksenä olisi uuden kuljettajantutkinnon suorittaminen ajokiellon päätyttyä. Lait ehdotetaan tulevaksi voimaan mahdollisimman pian sen jälkeen, kun ne on hyväksytty ja vahvistettu. Uuteen kuljettajantutkintoon määräämistä koskevat säännökset tulisivat rekisterijärjestelmän muutoksiin kuluvan ajan vuoksi kuitenkin voimaan vasta 1 päivänä tammikuuta 2013 ja niitä sovellettaisiin ajokieltoihin, jotka on määrätty lain tultua voimaan. Yleisperustelut 1. Johdanto Alkoholi on tieliikenteen suurimpia vaaratekijöitä, minkä vuoksi kuljettajien päihteiden käytön vähentäminen on keskeinen osa liikenneturvallisuustyötä. Noin joka neljännessä kuolemaan johtaneessa liikenneonnettomuudessa on päihtynyt kuljettaja osallisena. Liikenneturvan kyselytutkimusten mukaan rattijuopumusta pidetään Suomessa myös kaikkein vakavimpana liikennerikoksena (Liikennesääntöjen noudattaminen vertailututkimus vuosilta 2002 ja 2009, Liikenneturva 2009). Päihteiden käytöstä johtuvia onnettomuuksia pyritään vähentämään kehittämällä perinteisiä keinoja, kuten liikennevalvontaa, seuraamusjärjestelmää, valistusta ja kampanjointia, mutta merkittävää edistystä on näillä keinoilla vaikea saavuttaa. Jatkossa uuden tekniikan merkitys tuleekin korostumaan. Alkolukko on tehokas tekninen keino rattijuopumusten ennaltaehkäisemisessä ja sen käyttö on huomattavasti lisääntymässä Euroopassa. Alkolukkoa ei tulisi nähdä ainoastaan rattijuopumukseen syyllistyneille tarkoitettuna laitteena, vaan yleisemmin ajoneuvojen turvallisuusvarusteena. Tekniikan kehittymisen myötä tulevaisuudessa voidaan estää alkoholin lisäksi myös muiden päihteiden vaikutuksen alaisuudessa ajaminen. Alkolukkoa käytetään myös rajoittamaan 4
11 henkilöiden pääsyä esimerkiksi työkoneisiin tai tiettyihin tiloihin, kuten ydinvoimaloihin, laboratorioihin, tehtaisiin, satama-alueille ja kaivoksiin. Alkolukko on 1980-luvun puolivälissä Yhdysvalloissa käyttöön otettu laite, joka mittaa kuljettajan uloshengitysilman alkoholipitoisuuden ja tarvittaessa estää ajoneuvon käynnistymisen. Alkolukko koostuu kahdesta itsenäisestä yksiköstä: kontrolli- tai viestiyksiköstä ja näyteyksiköstä. Näyteyksikkö on auton kojelautaan asennettava käsikappale, johon puhalletaan ja joka mittaa hengitysnäytteen alkoholipitoisuuden. Käsikappale voi olla myös langaton. Kontrolliyksikköön liitetään käsiyksikkö, joka tallentaa kuljettajan kaikki puhallukset, mukaan lukien näytteiden antamispäivät, kellonajat ja puhaltajan elimistön alkoholipitoisuudet. Tallenteet voidaan tarvittaessa lukea käsiyksiköstä tietokoneohjelmiston avulla. Alkolukkoa asennettaessa ajoneuvon käynnistyskytkimen ja käynnistysmoottorin välinen kytkentä katkaistaan. Alkolukko asennetaan katkaistuun piiriin, ja se tuottaa ajoneuvon moottorin käynnistämiseen tarkoitetun käynnistysjännitteen vasta, kun puhallusnäytteen alkoholipitoisuus on laitteeseen säädettyä raja-arvoa alempi. Useimpien valtioiden alkolukko-ohjelmissa ja myös vapaaehtoiskäytön piiriin kuuluvissa alkolukoissa rajaksi on määritelty 0,1 milligramman alkoholipitoisuus litrassa kuljettajan uloshengitysilmaa, mikä vastaa noin 0,2 promillen alkoholipitoisuutta verestä mitattuna. Alkolukon vaatimalla puhallustekniikalla tai puhalluksen yhteyteen liitettävällä ääninäytteellä sekä puhalluksen kosteuden- ja lämpötilantunnistimella pyritään estämään laitteen käytön kiertäminen esimerkiksi muiden ilmalähteiden avulla. Alkolukko on mahdollista ohjelmoida niin, että se vaatii puhalluksen satunnaisesti myös ajon aikana. Tarkastuspuhallusten tarkoituksena on estää alkoholin nauttiminen ajon aikana. Alkolukko ei tällöin kuitenkaan vaikuta käynnissä olevaan moottoriin, koska moottorin sammuttaminen kesken ajon saattaisi aiheuttaa vaaratilanteen. Aikaa puhallukselle on useita minuutteja, joten puhallus ei vaaranna kuljettajan keskittymistä liikenteeseen. Jos ajon aikana vaadittua puhallusta ei anneta määräajassa tai se ylittää laitteeseen säädetyn alkoholipitoisuuden rajan, alkolukko kytkee auton äänitorven päälle. Tämän tarkoituksena on ehkäistä ajon jatkamista ja varoittaa muita tiellä liikkujia alkoholin vaikutuksen alaisena ajavasta kuljettajasta. Ajon aikaista puhallusta ei yleensä käytetä ammattiliikenteen piiriin kuuluvissa ajoissa, mutta tästä voidaan sopia toisin joko liikennealan yrityksessä tai kuljetuksen tilaajan niin toivoessa. Alkolukon virallinen käyttö alkoi Suomessa heinäkuussa 2005, kun rattijuopumukseen syyllistyneille kuljettajille tarkoitettu alkolukolla valvotun ajooikeuden kokeilu käynnistettiin. Kolmivuotisen kokeilun tarkoituksena oli selvittää alkolukon toimivuutta ja hyväksyttävyyttä. Kokeiluun osallistui yhteensä 302 kuljettajaa. Yhdenmukaisesti kansainvälisten kokemusten kanssa alkolukon todettiin toimivan pääosin moitteettomasti ja estävän tehokkaasti päihtyneenä ajamisen. Työryhmä on toimikautensa aikana tarkastellut alkolukon määräämistä rattijuopumukseen syyllistyneen henkilön ajo-oikeuden ehdoksi pyrkien huomioimaan tarkastelussaan muun muassa yhdenvertaisuudesta, rikosoikeudellisesta laillisuusperiaatteesta, sääntelyn kohtuullisuudesta ja ennakoitavuudesta, ennaltaestävyydestä sekä liikenneturvallisuuden lisäämisestä ja perusoikeuksista johtuvat vaatimukset. 5
12 2. Nykytila 2.1 Lainsäädäntö ja käytäntö Voimassaoleva lainsäädäntö Alkolukko Valvottua ajo-oikeutta koskeneesta kokeilusta saatujen myönteisten kokemusten vuoksi alkolukolla valvottu ajo-oikeus vakinaistettiin alkolukolla valvotusta ajooikeudesta annetulla lailla (439/2008), joka tuli voimaan 1 päivänä heinäkuuta Samalla alkolukon käyttöä koskeneisiin säädöksiin tehtiin eräitä muutoksia. Alkolukon käyttöalaa laajennettiin koskemaan kaikkia autoja sekä traktoreita. Alkolukon käyttövelvollisuutta ilmentävällä merkinnällä varustetun ajokortin saaminen mahdollistettiin jo ennen rattijuopumusasian tuomioistuinkäsittelyä suoraan poliisin päätöksellä, jotta vältettäisiin viive ajo-oikeusasian käsittelyssä. Myös alkolukkokuljettajien päihdeseurantaa kevennettiin, koska terveydenhuollon piirissä seuranta koettiin työlääksi saavutettaviin tuloksin nähden, minkä pitkälti arvioitiin johtuvan osallistujien puutteellisesta hoitomotivaatiosta. Alkolukolla valvotun ajo-oikeuden voi alkolukolla valvotusta ajo-oikeudesta annetun lain nojalla nykyisin saada vakinaisesti Suomessa asuva henkilö, joka on syyllistynyt alkoholin käyttöön perustuvaan rattijuopumukseen ja jota ei ole muusta syystä määrätty ajokieltoon. Henkilöllä on oltava oikeus kuljettaa henkilö-, paketti-, kuorma- tai linja-autoa taikka traktoria. Alkolukko voidaan asentaa yhteen tai useampaan ajoneuvoon, jotka ovat valvottavan käytössä. Alkolukolla valvottua ajo-oikeutta käyttävä kuljettaja jättää valvotun ajooikeuden alkaessa varsinaisen ajokorttinsa poliisin haltuun ja saa tilalle niin sanotun alkolukkoajokortin. Alkolukon käyttöä koskeva vaatimus ilmenee alkolukkoajokorttiin merkitystä kansallisesta erityisehdosta 111. Alkolukolla valvottavan kuljettajan on ennen alkolukkoajokortin myöntämistä käytävä lääkärin tai muun terveydenhuollon ammattihenkilön luona keskustelemassa päihteiden käytöstä, niiden vaikutuksesta hänen terveyteensä sekä päihteiden käyttöön liittyvistä hoitomahdollisuuksista. Mainitusta käynnistä saadun todistuksen lisäksi alkolukkoajokorttia hakevan kuljettajan on toimitettava asuinpaikkansa poliisille todistus alkolukon asennuksesta hänen ajoneuvoonsa tai ajoneuvoihinsa sekä todistus ajoneuvon tai ajoneuvojen muutoskatsastuksesta. Tuomioistuin asettaa alkolukolla valvottavalle kuljettajalle koetusajan, jonka pituus on vähintään vuosi ja enintään kolme vuotta. Kuljettajan on käytettävä alkolukkoa koko koetusajan hänelle määrätyn ehdollisen ajokiellon pituudesta riippumatta. Alkolukon käyttäminen maksaa laitteen osto- ja asennuskustannukset mukaan luettuina keskimäärin noin euroa kuukaudessa. Alkolukkoa ei kuitenkaan tarvitse ostaa omaksi, vaan sen voi myös vuokrata valvotun ajo-oikeuden ajaksi. Kustannuksista vastaa kummassakin tapauksessa valvottava kuljettaja itse. Valvotun ajo-oikeuden ohjelmaan osallistuvien kuljettajien käytössä olevat alkolukot on säädettävä niin, että ne estävät ajoneuvon käynnistämisen, jos kuljettajan hengitysilmassa on alkoholia vähintään 0,10 milligrammaa litrassa. Se vastaa noin 0,2 promillea. Alkolukon on vaadittava kuljettajaa puhaltamaan siihen myös satunnaisesti ajon aikana. Käynnissä oleva moottori ei tällöin sammu, 6
13 mutta ajoneuvon äänitorvi käynnistyy, jos puhallusta ei anneta säädetyssä ajassa tai jos kuljettajan uloshengitysilmasta mitattu alkoholipitoisuus ylittää sallitun alkoholipitoisuuden. Ajoneuvon käyttötiedot ja mahdolliset alkolukon käytön ehtoja koskevat rikkeet rekisteröityvät automaattisesti alkolukon keskusyksikön muistiin. Valvottavan kuljettajan on 60 päivän välein vietävä ajoneuvo käyttötietojen purkamista varten laitevalmistajan valtuuttamalle ja Liikenteen turvallisuusvirastolle ilmoitetulle laitevalmistajan edustajalle. Edustaja toimittaa asiakkaan asuinpaikan poliisilaitokselle käyttötiedot, jotka voivat vaikuttaa valvotun ajo-oikeuden peruuttamiseen. Valvottu ajo-oikeus peruutetaan, jos valvottava ilman hyväksyttävää syytä rikkoo valvottuun ajo-oikeuteen sisältyvää rajoitusta tai laiminlyö valvottuun ajooikeuteen kuuluvan velvollisuuden taikka saattaa tai yrittää saattaa alkolukon toimintakyvyttömäksi. Valvottava ei saa ajaa muuta ajoneuvoa kuin sellaista, johon on asennettu alkolukko ja hänen tulee käyttää ajoneuvo määrätyin välein valtuutetulla laitevalmistajan edustajalla käyttötietojen purkamista varten. Alkolukolla valvottu ajo-oikeus on peruutettava myös, jos kuljettaja syyllistyy alkolukko-ohjelman aikana törkeään liikenneturvallisuuden vaarantamiseen, rattijuopumukseen tai törkeään rattijuopumukseen. Lisäksi valvottu ajo-oikeus on peruutettava, jos valvottava pyytää ajo-oikeuden peruuttamista. Vuoden 2008 heinä ja joulukuun välisenä aikana alkolukolla valvottu ajo-oikeus myönnettiin 138 kuljettajalle. Vuonna 2009 myönnettiin 343 ja vuonna uutta alkolukkoajokorttia. Vuoden 2011 tammi- ja heinäkuun välisenä aikana alkolukkoajokortteja on myönnetty keskimäärin 44 kappaletta kuukaudessa. Lokakuun 2011 alussa Suomessa oli yhteensä 715 voimassaolevaa alkolukkoajokorttia. Valvotun ajo-oikeuden keskimääräinen kesto oli 17,3 kuukautta ja vähintään kahden vuoden mittaisten koetusaikojen osuus oli 21,4 prosenttia. Esimerkiksi heinäkuussa 2011 myönnetyistä 41 uudesta alkolukkoajokortista seitsemän myönnettiin naiselle ja loput 34 miehelle. Alkolukon käyttöä ei kuitenkaan ole rajoitettu ainoastaan rattijuopumusrikoksiin syyllistyneisiin kuljettajiin, vaan laitteella on käyttömahdollisuuksia myös yleisenä liikenneturvallisuutta edistävänä apuvälineenä esimerkiksi ammattiliikenteessä. Laki alkolukon käytöstä koulu- ja päivähoitokuljetuksissa tuli voimaan 1. päivänä elokuuta Lain nojalla sen 1 :ssä säädettyjen vaatimusten mukaisia kouluja lasten päivähoitokuljetuksia ajettaessa on käytettävä alkolukolla varustettua ajoneuvoa. Lain mukaan liikenteenharjoittaja on vastuussa alkolukon asennuksesta ja sen pitämisestä toimintakuntoisena. Alkolukon käytöstä koulu- ja päivähoitokuljetuksiin annetun lain 4 :n sisältyy säännös alkolukon käyttörikkomuksesta. Samana päivänä tuli voimaan myös alkolukon hyväksymisestä liikenteeseen annettu laki (1109/2010). Suomessa liikenteeseen hyväksyttävän alkolukkolaitteen tulee täyttää alkolukon hyväksymisestä liikenteeseen annetun lain sisältämät tekniset vaatimukset. Lisäksi lakiin sisältyy määräyksiä alkolukon markkinavalvonnasta sekä alkolukkorikkomusta koskeva kriminalisointisäännös. Tammikuussa 2013 otetaan ajokorttilain (386/2011) muutoksilla käyttöön uusi menettely, jossa lääkäri voi ilmoitusvelvollisuutensa puitteissa suosittaa poliisille potilaansa ajo-oikeuden edellyttävän alkolukon käyttöä. Henkilölle annettaisiin tällöin uusi ajokortti, johon alkolukon käyttövelvoite merkittäisiin kansallisella ajokorttikoodilla. Nykyisin lääkäri voi vain suosittaa ajo-oikeuden poistoa. Uudistuksen arvioidaan lisäävän päihteiden käyttöön liittyviä ajooikeusilmoituksia ja edistävän liikenneturvallisuutta päihdeonnettomuuksia 7
14 ennaltaehkäisemällä. Lääkärin on myös helpompaa ottaa esiin potilaan päihteiden käytön vaikutus ajo-oikeuteen, jos ajo-oikeus on lisälaitteen kanssa mahdollista säilyttää. Tekniikan kehittyessä on hyvin todennäköistä, että alkolukko tulee tulevaisuudessa olemaan vakiovarusteena kaikissa autoissa. Tällöin alkolukon käyttö ei vaatisi aktiivisia toimenpiteitä, vaan laite mittaisi kuljettajan elimistön alkoholipitoisuutta kuljettajan ihon läpi esimerkiksi ajoneuvon rattiin sijoitettujen antureiden avulla. Kehitteillä on myös laitteita, jotka alkoholin lisäksi pystyvät havaitsemaan lääkkeiden tai huumausaineiden käytön. Rattijuopumusrikokset Vuonna 2010 poliisin tietoon tuli noin rattijuopumusrikosta. Näistä noin 53 prosenttia oli törkeitä rattijuopumuksia. Ulkomaan kansalaisten osuus epäillyistä oli noin kymmenen prosenttia. Tilastoista ei kuitenkaan käy ilmi, oliko epäillyllä ulkomailla vai Suomessa myönnetty ajo-oikeus. Alkoholin käyttöä epäiltiin noin tapauksessa, muun huumaavan aineen käyttöä noin tapauksessa ja alkoholin sekä muun huumaavan aineen yhteiskäyttöä noin 700 tapauksessa. Noin 82 prosentissa kaikista rattijuopumustapauksista päihdyttävänä aineena oli ainoastaan alkoholi. Taulukko 1: Poliisin tietoon tulleet rattijuopumustapaukset Rattijuopumus (kpl) Törkeä rattijuopumus (kpl) YHTEENSÄ (kpl) Rattijuopumusrikos ja kulkuneuvon kuljettaminen samassa ilmoituksessa (prosenttia) Ulkomaan kansalaisten osuus epäillyistä (prosenttia) 32 % 30 % 30 % 9 % 9 % 10 % Päihteenä käytetty alkoholia 85 % 83 % 82 % (prosenttia) Päihteenä käytetty muuta 12 % 14 % 15 % huumaavaa ainetta (prosenttia) Päihteenä käytetty alkoholia 3 % 3 % 3 % ja muuta huumaavaa ainetta (prosenttia) YHTEENSÄ (%) 100 % 100 % 100 % Rattijuopumukseen syyllistyvä henkilö on yleensä henkilö-, paketti-, tai kuormaauton kuljettaja. Lisäksi noin moponkuljettajaa, 300 moottoripyöränkuljettajaa, sata traktorinkuljettajaa, 90 kevyen nelipyörän kuljettajaa, 80 nelipyörän kuljettajaa ja noin 80 maastoajoneuvon kuljettajaa jäi kiinni rattijuopumuksesta vuonna Rattijuopumusrikoksia koskevissa rikosilmoituksissa noin 30 prosentissa kuljettajan epäiltiin rattijuopumuksen lisäksi syyllistyneen myös kulkuneuvon kuljettamiseen oikeudetta. Rattijuopumuksesta epäilty kuljettaja on tällöin ollut 8
15 ajohetkellä ajokiellossa, hänellä ei ole ollut ajo-oikeutta tai hänen ajo-oikeutensa ei ole koskenut kyseistä ajoneuvoluokkaa. Liikenneonnettomuuksien tutkintalautakuntien tutkimissa kuolemaan johtaneissa liikenneonnettomuustapauksissa osallisina olleista rattijuopumuksesta epäillyistä noin 30 prosentilla ei ollut onnettomuushetkellä voimassaolevaa ajo-oikeutta. Rattijuopumusrikoksesta epäillyistä kuljettajista noin 70 prosentin epäillään syyllistyneen rattijuopumusrikokseen yhden kerran vuoden aikana. Vastaavasti noin 30 prosenttia rattijuopumusrikoksesta epäillyistä on ollut epäiltynä rattijuopumusrikoksesta jo aiemmin samana vuonna. Tilastoista ei kuitenkaan käy ilmi, kuinka monta kertaa samaa henkilöä on epäilty rattijuopumusrikoksista tai kuinka monen eri henkilön on epäilty syyllistyneen rattijuopumusrikoksiin vuoden 2010 aikana. Selvitettyjen rikosten tilastoista voidaan kuitenkin havaita, että vuonna 2010 rattijuopumusrikoksesta epäiltiin noin eri henkilöä, mutta tässä luvussa eivät ole mukana ne, joita saman vuoden aikana epäiltiin rattijuopumusta vakavammasta rikoksesta. Viidentoista vuoden ajanjakson ( ) käsittäneessä tutkimuksessa on havaittu joka kolmannen rattijuopon jääneen kiinni rattijuopumuksesta toistamiseen, arvioidun uusimisosuuden ollessa 44 prosenttia. Tutkittuna aikana 68 prosenttia rattijuopumuksesta kiinnijääneistä kuljettajista oli syyllistynyt yhteen rattijuopumukseen, 15 prosenttia kuljettajista kolmesta viiteen rattijuopumukseen ja viisi prosenttia kuuteen tai useampaan rattijuopumukseen. Yksi prosentti kuljettajista oli syyllistynyt vähintään 11 rattijuopumukseen. Toistamiseen rattijuopumukseen syyllistyneiden osuus oli 61 prosenttia kaikista rattijuopumustapauksista (Poliisin tietoon tullut rattijuopumus: muutokset, sosiaalinen tausta, uusiminen ja kuolleisuus, THL:n tutkimuksia 63/2011). Nuorten ja työikäisten rattijuopumus on edellä mainitun tutkimuksen mukaan yhteydessä sosiaalisiin tekijöihin, kuten vähäiseen koulutukseen, työttömyyteen ja avioeroon. Myös kuljettajan vanhempien sosiaalisella asemalla on havaittu olevan yhteyttä rattijuopumukseen. Todennäköisimpiä rattijuopumusrikoksen uusijoita olivat sen sijaan kuljettajat, joiden veressä oli ajon aikana tai sen jälkeen havaittu käytetyn lääke- tai huumausaineen vaikuttavaa ainetta tai sen aineenvaihduntatuotetta. Eniten rattijuopumusrikoksia uusivat amfetamiinin tai kannabiksen vaikutuksen alaisena ajaneet kuljettajat. Rattijuopumusrikoksen uusintariskiä nosti myös keskellä viikkoa rattijuopumukseen syyllistyminen keskellä päivää, vahvassa humalatilassa ajaminen sekä kuljettajan nuori ikä. Huumausaineiden tai lääkkeiden käytön perusteella rattijuopumukseen syyllistyneiden kuljettajien joukossa myös päihteiden sekakäyttö oli hyvin yleistä. Lähes neljällä viidestä huumerattijuopumuksesta epäillyistä kuljettajasta oli ajon aikana tai sen jälkeen ollut veressään samanaikaisesti kahta tai useampaa päihdettä. Sosiaalinen vähäosaisuus, johon liittyivät muun muassa matala koulutustaso, työttömyys sekä työkyvyttömyyseläkkeellä olo, olivat nekin yhteydessä huumerattijuopumukseen syyllistymiseen. Liikennevirtatutkimusten perusteella voidaan todeta, että Uudenmaan tieliikenteessä viidestäsadasta kuljettajasta keskimäärin yksi on rattijuoppo ja kolmella on alkoholia veressä alle rangaistavan rajan. Rattijuoppojen esiintyvyys ei ole muuttunut vuosien välisenä aikana. Se oli pienimmillään 0,19 % vuosina 1991, 1999 ja 2005 ja suurimmillaan 0,28 % vuonna Esiintyvyys on vaihdellut satunnaisesti, eikä siinä ole selkeää nousevaa tai laskevaa trendiä. Todennäköisimmin rattijuoppoja löydettiin lauantaiaamupäivän ratsioissa. Törkeiden rattijuoppojen esiintyvyys on satunnaisesti vaihdellut 0,01 0,08 %:n välillä. Ammattikuljettajien osuus oli rattijuopoista 9,4 %. 9
16 Uuden tutkimuksen (Rattijuopon profiili ja uusimisen riskitekijöitä; tuloksia rattijuopumuksen esiintyvyydestä ja kehityksestä Uudenmaan ratsiatutkimuksesta vuosina , LINTU-julkaisuja 1/2011) mukaan tyypillinen rattijuoppo on vuotias ajokortin omaava mies, joka ajaa liikenteessä promillen humalassa omistamallaan henkilöautolla, useimmiten yksin. Ajokilometrejä kertyy kilometriä vuodessa. Hän on vakituisessa työsuhteessa oleva ammattityöntekijä tai alempi toimihenkilö, joka elää avio- tai avoliitossa. Tämä tyypillinen rattijuoppo ajaa arkipäivisin, lähtee liikkeelle kotoaan tai on kotiin menossa. Viidennes on menossa töihin ja reilu 10 prosenttia tulossa töistä. Rattijuopon profiili oli pysynyt samanlaisena koko 18 vuoden tutkimusjakson ajan. Naisten rattijuopumusriski oli alle viidesosa miesten riskistä. Eronneilla ja leskillä oli selvästi korkeampi riski jäädä kiinni rattijuopumuksesta kuin naimisissa olevilla. Mikäli verianalyysissä kaksi alkoholin suurkulutuksen osoitinta oli koholla, riski rattijuopumuksen uusimiselle oli 1,4-kertainen. Törkeään eli yli 1,2 promillen rattijuopumukseen syyllistyneiden uusimisriski oli 2,5 -kertainen muihin rattijuoppoihin verrattuna. Ensikertalaisista, joista noin kymmenesosa syyllistyy törkeään rattijuopumukseen, puolet jää uudelleen kiinni rattijuopumuksesta. Uusijan riski syyllistyä taas uudelleen rattijuopumukseen oli 3,3 5 -kertainen verrattuna ensikertalaiseen. Tutkimuksen mukaan arvioilta noin puolet rattijuopoista on uusijoita. Kiinnijäämisriski on alhainen, vaikka rattijuopumuksesta kiinni jääneet pitävät sitä erittäin suurena tai suurena. Voidaan arvioida, että rattijuoppo voi ajaa noin 220 kertaa humalassa ennen kiinnijäämistään. Ajokiellot Ajokielto on ajo-oikeuteen kohdistuva seuraamus, jolla pyritään estämään ajoneuvon kuljettajan osallistuminen liikenteeseen silloin, kun häneltä katsotaan edellytysten siihen puuttuvan. Syynä ajokiellon käyttöön voi olla liikennettä koskevien säännösten ja määräysten vastainen käyttäytyminen tai se, että kuljettajalta puuttuvat fyysiset tai psyykkiset edellytykset ajo-oikeuden säilyttämiseen. Ajokieltoa on oikeuskirjallisuudessa luonnehdittu liikennerikosoikeudelliseksi turvaamistoimenpiteeksi. Menettelyllä pyritään ehkäisemään liikenteen turvallisuutta vaarantavan käyttäytymisen jatkuminen. Ajokielto voi olla määräaikainen tai ajallisesti rajoittamaton. Sääntöjen vastaiseen käyttäytymiseen syyllistyneen kuljettajan ajokielto on määräaikainen. Ajokielloista säädetään ajokorttilain ajokorttiseuraamuksia koskevassa 7 luvussa, joka tuli voimaan 1 päivänä kesäkuuta Uutta ajokorttilakia säädettäessä ajokieltoja koskevat säännökset siirrettiin siihen pienin muutoksin tieliikennelain (267/1981) 5 luvusta. Ajokorttilain 64 :n 1 momentin mukaan kuljettaja on määrättävä ajokieltoon, jos hänen todetaan syyllistyneen törkeään liikenneturvallisuuden vaarantamiseen, rattijuopumukseen tai törkeään rattijuopumukseen. Näissä tapauksissa ajokiellosta päättää tuomioistuin rikosasian käsittelyn yhteydessä. Pykälän 2 momentissa säädetään tilanteista, joissa poliisi määrää kuljettajan hallinnolliseen ajokieltoon. Ajokorttilain 65 :ssä säännökset toistuvien rikkomusten perusteella määrättävästä ajokiellosta. Ajokorttilain 70 :ään sisältyvät säännökset väliaikaisesta ajokiellosta ja ajokortin poisottamisesta, joilla voidaan liikennevalvonnassa välittömästi puuttua liikennerikoksiin syyllistyneen kuljettajan ajo-oikeuteen. Pykälän 1 momenttiin lisättiin vuonna 2008 valvotun ajo-oikeuden johdosta uudet 5 ja 6 kohdat, joiden mukaan poliisimies voi määrätä väliaikaisen ajokiellon, jos ajo-oikeuden haltija peruuttaa valvottua ajo-oikeutta koskevan pyyntönsä tai jos häntä on syytä epäillä 69 a :n 2 momentin 2 kohdassa tarkoitetusta teosta tai laiminlyönnistä. 10
17 Tieliikennelain 72 :ssä säädetään väliaikaisen ajokiellon kestosta. Pykälän 2 momentin mukaan poliisi voi määrätä väliaikaisen ajokiellon päättymään tai valvotun ajo-oikeuden alkamaan jo ennen kuin tuomioistuin päättää ajokiellosta, jos esitutkinnan perusteella on ilmeistä, että tuomioistuin määrää ajokiellon ehdollisena. Pykälän 5 momentin mukaan 70 :n 1 momentin 5 ja 6 kohdassa tarkoitetuissa tapauksissa väliaikainen ajokielto jatkuu, kunnes tuomioistuin päättää valvotun ajo-oikeuden peruuttamisesta ja ehdollisen ajokiellon määräämisestä täytäntöön pantavaksi. Ajokiellon kestosta säädetään ajokorttilain 66 :ssä, jonka mukaan rattijuopumukseen tai vaarallisten aineiden kuljetusrikokseen syyllistynyt kuljettaja määrätään ajokieltoon vähintään yhdeksi kuukaudeksi ja törkeään liikenneturvallisuuden vaarantamiseen tai törkeään rattijuopumukseen syyllistynyt vähintään kolmeksi kuukaudeksi. Uusintarikoksista ajokiellon kestoksi määrätään: 1) vähintään kuusi kuukautta, jos kuljettaja on viiden vuoden aikana syyllistynyt: a) kahdesti rattijuopumukseen tai vaarallisten aineiden kuljetusrikokseen; b) rattijuopumukseen ja vaarallisten aineiden kuljetusrikokseen; tai c) rattijuopumukseen tai vaarallisten aineiden kuljetusrikokseen ja lisäksi törkeään rattijuopumukseen tai törkeään liikenneturvallisuuden vaarantamiseen; 2) vähintään yksi vuosi, jos kuljettaja on viiden vuoden aikana syyllistynyt kahdesti tekoon, joka täyttää törkeän rattijuopumuksen tai törkeän liikenneturvallisuuden vaarantamisen tunnusmerkistön. Ajokielto on voimassa enintään viisi vuotta ja tuomioistuimen päätöksessä on mainittava ajokiellon viimeinen voimassaolopäivä. Tuomioistuimen päätös pannaan täytäntöön valituksesta huolimatta. Poliisi määrää kuljettajan toistaiseksi voimassa olevaan ajokieltoon, jos hän ei enää täytä 12 :ssä säädettyjä ajokorttiluvan myöntämisen edellytyksiä tai jos hän ei poliisin asettamassa määräajassa ole toimittanut vaadittua lääkärintodistusta, 20 :n 3 momentissa tarkoitettua optikon antamaa todistusta taikka suorittanut hyväksytysti uutta kuljettajantutkintoa, ajokoetta tai ajonäytettä. Toistuvista rikkomuksista määrättävän ajokiellon kesto on yhdestä kuukaudesta kuuteen kuukautta. Ajokiellon kestosta määrättäessä otetaan huomioon ne vaikutukset, jotka toimenpiteellä on ajokieltoon määrättävän toimeentuloon ja välttämättömään liikkumiseen. Ajokiellon kestosta määrättäessä otetaan myös vähennyksenä huomioon aika, jonka kuljettaja on ajokieltoon johtaneen teon vuoksi ollut ilman ajo-oikeutta, taikka katsottava ajokielto väliaikaisen ajokiellon pituuden vuoksi kokonaan kärsityksi. Ajokorttilain 67 :n mukaan tuomioistuin voi, jollei yleinen etu muuta vaadi, määrätä ajokiellon ehdollisena, jos ajo-oikeus on ajokieltoon määrättävälle ammatin takia välttämätön tai jos siihen on muu erityisen painava syy, eikä teosta ole aiheutunut vaaraa toisten turvallisuudelle. Ajokiellon tai väliaikaisen ajokiellon aikana taikka 2 momentissa tarkoitettuna koetusaikana tehdystä teosta ei voida määrätä ajokieltoa ehdollisena. Ajokielto on 2 momentin mukaan ehdollinen tuomioistuimen asettaman määräajan (koetusaika), jonka pituus on vähintään vuosi ja enintään kolme vuotta. Koetusaika alkaa ehdollisen ajokiellon sisältävän päätöksen julistamisesta tai antamisesta. Tuomioistuimen päätöksessä on määrättävä ehdollisen ajokiellon koetusajan päättymispäivä. Ajokorttilain 68 :n mukaan tuomioistuimen on määrättävä ehdollisena määrätty ajokielto pantavaksi täytäntöön, jos ajokieltoon määrätty syyllistyy koetusaikana 64 :n 1 momentissa tarkoitettuun tekoon. Ehdollisena määrätty ajokielto voidaan kuitenkin jättää määräämättä pantavaksi täytäntöön, jos kuljettajaa ei 11
18 tuomita 64 :n 1 momentin tarkoittamasta teosta rangaistukseen. Määrättäessä ehdollinen ajokielto pantavaksi täytäntöön on ajokiellon viimeinen voimassaolopäivä ajokielloista pisimpään voimassa olevan ajokiellon viimeinen voimassaolopäivä. Tuomioistuimen päätös pannaan täytäntöön valituksesta huolimatta. Tuomioistuimen päätöksessä on 2 momentin mukaan mainittava ne seikat, joiden nojalla ehdollisena määrätty ajokielto määrätään pantavaksi täytäntöön. Jollei ehdollisena määrättyä ajokieltoa ole yhden vuoden kuluessa koetusajan päättymisestä määrätty pantavaksi täytäntöön, se on rauennut. Suomessa määrätyt ajokiellot ovat kansainvälisessä vertailussa lyhyitä, koska ajokiellon määräämiselle asetetun viiden vuoden maksimipituudesta tuomioistuimet käyttävät käytännössä vain ensimmäistä puolikasta. Vuonna 2005 tulivat voimaan uudet määräykset ajokieltojen vähimmäiskestoista, jonka jälkeen ajokiellot hieman pidentyivät. Kahtena edellisenä vuonna ajokieltojen pituuksissa ei ole havaittavissa merkittäviä muutoksia, mutta vuoteen 2007 verrattuna ajokiellot ovat jonkin verran lyhentyneet. Ajokorttilakia säädettäessä ajokieltojen vähimmäiskestoihin ei tehty muutoksia. Aiemman selvityksen mukaan vuonna 2007 tavallisesta rattijuopumuksesta määrätyistä ajokielloista 26,4 % oli kestoltaan 3-6 kuukautta, 24,7 % 6 12 kuukautta ja 23,4 % yli vuoden mittaisia. Vuonna ,6 % ajokielloista oli alle kolmen kuukauden mittaisia, 40,0 % 3-6 kuukautta, 28,8 % 6-12 kuukautta ja 17,6 % yli vuoden mittaisia. Törkeästä rattijuopumuksesta määrätyistä ajokielloista 12,0 % oli vuonna 2007 pituudeltaan alle kuusi kuukautta, 35,5 % 6 12 kuukautta ja 45,8 % yli vuoden mittaisia. Vuonna ,1 % ajokielloista oli alle kuusi kuukautta, 45,7 % 6-12 kuukautta ja 40,9 % yli vuoden mittaisia. Vuonna 2010 törkeästä rattijuopumuksesta määrätyistä ajokielloista 6,4 % oli yli kahden vuoden mittaisia. Vuonna 2008 tuomioistuimissa tehtiin ehdottoman ajokiellon sisältäviä päätöksiä kaikkiaan , joista ratkaisussa ajokielto katsottiin väliaikaisen ajokiellon pituuden perusteella kokonaan kärsityksi. Ehdollisia ajokieltoja määrätään suhteellisen harvoin verrattuna ajokieltojen kokonaismäärään, mutta oikeuskäytäntö vaihtelee alueittain varsin paljon. Vuonna 2008 ehdollisia ajokieltoja ilman ajo-oikeuden valvontaa määrättiin 1 545, mikä oli 5,9 prosenttia ajokieltojen kokonaismäärästä. Vuodesta 2001 ehdollisten ajokieltojen määrä vähentyi yhden prosenttiyksikön. Vuosina ehdollisia ajokieltoja määrättiin suhteellisesti eniten Rovaniemen hovioikeuspiirissä, 9,0 prosenttia ajokielloista, ja Kouvolan hovioikeuspiirissä, 8,3 prosenttia, kun taas Helsingin hovioikeuspiirissä ehdollisia ajokieltoja määrättiin vain 2,1 prosenttia ajokielloista. Tieliikenteen päihdeonnettomuudet Alkoholi on Suomessa osallisena noin joka neljännessä kuolemaan johtaneessa onnettomuudessa ja noin joka yhdeksännessä loukkaantumistapauksessa. Vahinkoriski kasvaa jyrkästi veren alkoholipitoisuuden noustessa. Tarkkaavaisuuden jakamisessa ja liikkuvien kohteiden seurannassa ilmenee puutteita kliinisten kokeiden mukaan yleensä jo, kun kuljettajan veren alkoholipitoisuus ylittää 0,2 promillea. Riski on keskimäärin kolminkertainen veren alkoholin ollessa 0,8 promillea ja 40-kertainen, kun veren alkoholi ylittää 1,5 promillea. Rattijuopumustapauksissa (kuljettajan veren alkoholipitoisuus vähintään 0,5 promillea) kuolleiden määrä oli korkeimmillaan vuonna 1990, jolloin 152 henkilöä sai surmansa. Tämän jälkeen kuolleiden määrä laski vuoteen 1996 (78 kuollutta) 12
19 saakka, minkä jälkeen kehitys on vaihdellut lähes vuosittain. Rattijuopumusonnettomuuksissa on 2000-luvulla kuollut keskimäärin 81 ihmistä vuodessa. Vuosina 2009 ja 2010 kuolleita on ollut keskiarvoa vähemmän. Vuonna 2010 rattijuopumusonnettomuuksissa kuoli 64 ihmistä, joista 47 oli juopuneita kuljettajia, 13 juopuneen kuljettajan matkustajia ja 4 sivullisia. Loukkaantuneita oli 805. Muissa päihdetapauksissa vuonna 2010 kuoli kahdeksan ihmistä ja loukkaantui 83. Vuoden 2011 tammi-elokuussa kuolleita oli yksi enemmän kuin vuoden 2010 vastaavana aikana. Rattijuopumusten ja päihdeonnettomuuksien määrällä on havaittava yhteys alkoholinkulutuksen kokonaismäärän muutoksiin, johon vaikuttavat talouden lasku- ja nousukaudet sekä alkoholipoliittiset toimenpiteet. Kuolemaan johtaneissa alkoholionnettomuuksissa korostuvat yksittäisonnettomuudet, joiden osuus on vuosina ollut 72 % ja yhteenajojen 28 %. Tyypillistä on lisäksi, että moottorikäyttöisen ajoneuvon kuljettaja on voimakkaasti alkoholin vaikutuksen alainen. Kuljettajista 71 %:lla veren alkoholipitoisuus ylitti törkeän rattijuopumuksen rajan vuonna Onnettomuudet painottuvat kesäkuukausiin, viikonloppuun sekä alkuyön tunteihin. Erityisesti tämä koskee yksittäisonnettomuuksia, joissa kuljettajan veren alkoholipitoisuudet ovat myös korkeampia kuin yhteenajoissa olleiden kuljettajien. Kuolemaan johtaneista alkoholionnettomuuksista valtaosa (71 % vuonna 2008) tapahtuu valtateitä pienemmillä teillä tai kaduilla. Liikennevakuutuskeskuksen ennakkoraportin mukaan vuoden 2011 tammisyyskuun 182 moottoriajoneuvo-onnettomuudesta 43:ssa (24 % kaikista onnettomuuksista) aiheuttajakuljettajan epäiltiin ajaneen alkoholin vaikutuksen alaisena. Rattijuoppojen osuus on edellisvuosien tasoa. Aiheuttajakuljettajista kuuden epäiltiin olleen huumausaineiden vaikutuksen alainen. Vuonna 2010 tammi-syyskuussa tutkittujen kuolemaan johtaneiden moottoriajoneuvoonnettomuuksien aiheuttajakuljettajista rattijuopumusepäilyjä oli 43 eli 29 %. Tilastokeskuksen ja Liikenneturvan tilastotietojen mukaan seitsemässä prosentissa henkilövahinkoon johtaneista tieliikenneonnettomuuksista oli osallisena törkeään rattijuopumukseen syyllistynyt henkilö vuonna Päihderiippuvuuden arviointiohjelma Suomessa on vuodesta 1998 pyritty selvittämään ajo-oikeuden esteenä olevaa päihderiippuvuutta erityisen päihderiippuvuuden arviointiohjelman avulla. Käytännön toiminnan selventämiseksi sosiaali- ja terveysministeriö laati arvioinnista oppaan lääkäreille (Päihderiippuvuuden arviointi ja ajokelpoisuus, 1998:6). Päihderiippuvuusarvio kestää kolmesta kuuteen kuukautta ja sen aikana osallistujalle tarjotaan apua päihteiden käytön hallitsemisessa. Myönteisen lausunnon saaminen edellyttää päihteiden käytön hallintaa ja kokonaiskulutuksen vähentämistä. Suomessa poliisi ohjaa kuljettajan lääkärin arvioon, jos tämä on kolmen vuoden sisällä toistuvasti syyllistynyt rattijuopumusrikokseen. Rattijuopumukseen syyllistyneiden lisäksi poliisi voi ohjata päihdearvioon myös henkilöitä, jotka ovat jääneet kiinni huumausainerikoksesta tai jotka on otettu toistuvasti säilöön päihtymyksen vuoksi (SMDno/2008/1133). Arviointiohjelman tehokkuus rattijuopumusten vähentämisessä selvitettiin vuonna 2006 valmistuneessa seurantatutkimuksessa, jonka mukaan päihderiippuvuusarvio ja siihen sisällytetty hoito ei vaikuttanut rattijuopumusten uusimiseen mutta se kuormitti päihdehuoltoa runsaasti. Ongelmana on, että päihdehuollon resursseja kuluu henkilöihin, joilla ei ole todellista motivaatiota 13
20 hoitoon, vaan heidän ainoa tavoitteensa on saada ajokortti takaisin. Tämän vuoksi hoito ei tuota toivottuja tuloksia ja lisäksi tämän hoidon aiheuttama kuormitus vähentää päihdehoitoon haluavien henkilöiden hoitomahdollisuuksia. Arviointiohjelmaa on tarkoitus sosiaali- ja terveysministeriön johdolla muuttaa niin, että päihdehuollon voimavaroja kohdennettaisiin tehottomaksi osoittautuneesta arviointiohjelmasta nykyistä tarkoituksenmukaisemmalla tavalla ja näin parannettaisiin päihdeongelmaisten pääsyä hoitoon. Uuteen kuljettajantutkintoon määrääminen Poliisin oikeudesta määrätä toistuvasti tieliikennelain säännöksiä ja määräyksiä rikkonut kuljettaja uuteen kuljettajantutkintoon säädetään tieliikennelain 74 :ssä, mikä asiallisesti muuttamattomana siirtyy 19 päivänä tammikuuta 2013 ajokorttilain 56 :ään. Pykälän mukaan poliisi voi määrätä kuljettajan uuteen kuljettajantutkintoon, jos hän moottorikäyttöistä ajoneuvoa kuljettaessaan on toistuvasti syyllistynyt tieliikennelain tai sen nojalla annettujen säännösten ja määräysten rikkomiseen ja tämän vuoksi tai muutoin on todennäköistä syytä epäillä, ettei hän ole säilyttänyt ajotaitoaan. Poliisi on käyttänyt mahdollisuutta varsin harvoin eikä asiasta ole Poliisihallituksen ohjeistusta. 2.2 Kansainvälinen kehitys ja ulkomainen lainsäädäntö Alkolukko Alkolukosta ei ole olemassa Euroopan unionin lainsäädäntöä. Ruotsi Euroopassa alkolukon käyttö on aloitettu Ruotsissa, jossa vuonna 1999 aloitettiin kokeilu alkolukon käyttövelvollisuuden määräämisestä rattijuopumukseen syyllistyneille kuljettajille. Vuodesta 2003 alkaen alkolukko-ohjelmaan osallistuminen on ollut pysyvä vaihtoehto ajokortin peruuttamiselle. Henkilö, jonka ajokortti peruutettaisiin rattijuopumuksen tai törkeän rattijuopumuksen takia, voi ajokortin menettämisen sijaan hakeutua alkolukkoohjelmaan. Alkolukon voi asennuttaa henkilöautoon, kevyeen tai raskaaseen kuorma-autoon taikka linja-autoon. Alkolukkomerkinnällä varustettu ajokortti on voimassa vain Ruotsissa. Alkolukko-ohjelman pituus on kaikille kaksi vuotta ja siihen osallistuva kuljettaja maksaa itse kaikki alkolukko-ohjelmasta aiheutuvat kulut. Osallistuminen ei vaikuta alentavasti rattijuopumuksesta tuomittaviin sakkoihin tai vankeusrangaistukseen. Alkolukko-ohjelmaan mukaan haluava rattijuopumukseen syyllistynyt henkilö lähettää Ruotsin liikennehallintoviranomaiselle Transportstyrelsenille osallistumishakemuksen, johon on liitettävä lääkärintodistus, ohjelman säädösten ja määräysten noudattamista koskeva tahdonilmaisu (viljeförklaring), osallistujan ja alkolukkolaitteen toimittajan välinen sopimus sekä tuhannen Ruotsin kruunun suuruinen hakemusmaksu. Jos Transportstyrelsen hyväksyy hakemuksen, henkilö sopii alkolukkolaitteen asennuksesta laitevalmistajan edustajan kanssa. Osallistuja maksaa varsinaisen osallistumismaksun (5300 SEK) Transportstyrelsenille. Ohjelman kokonaiskustannukset ovat noin Ruotsin kruunua osallistujaa kohti ja ne jakaantuvat kahden vuoden ajalle. Kustannukset koostuvat hakemusmaksusta, lääkärintodistuksesta, Transportstyrelsenin osallistumismaksusta, alkolukon vuokraamisesta, lääkärintarkastuksista verikokeineen sekä alkolukkoajokortin valmistamisesta. 14
SmartStart alkolukko käyttöohje valvottuun käyttöön www.smartstart.fi
SSI 20/20 SSI 20/30 SmartStart alkolukko käyttöohje valvottuun käyttöön www.smartstart.fi 2 Alkolukon käyttöohje valvottuun käyttöön Hyödyllisiä vinkkejä ja tietoa alkolukosta! 3 Yleistä Ajoneuvoosi asennettu
HE 68/2016 vp. Esityksessä ehdotetaan voimassa olevan alkolukkolainsäädännön uudistamista.
Hallituksen esitys eduskunnalle alkolukkolaiksi sekä laiksi ajokorttilain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan voimassa olevan alkolukkolainsäädännön uudistamista. Alkolukon
Alkolukkolaki. Soveltamisala
Alkolukkolaki Eduskunnan päätöksen mukaisesti säädetään: 1 Soveltamisala Tässä laissa säädetään alkolukon hyväksymisestä, markkinoille saattamisesta ja käytöstä tieliikenteessä alkolukolla valvotussa ajo-oikeudessa,
Niko Hildén Ehdollinen ajokielto ja siihen määräämisen edellytykset Opinnäytetyö Liiketalous Helmikuu 2017 Tekijä/Tekijät Tutkinto Aika Niko Hildén Tradenomi Helmikuu 2017 Opinnäytetyön nimi Ehdollinen
SÄÄDÖSKOKOELMA Julkaistu Helsingissä 1 päivänä kesäkuuta 2005 N:o Laki. N:o 360. alkolukolla valvotun ajo-oikeuden kokeilemisesta
SUOMEN SÄÄDÖSKOKOELMA 2005 Julkaistu Helsingissä 1 päivänä kesäkuuta 2005 N:o 360 364 SISÄLLYS N:o Sivu 360 Laki alkolukolla valvotun ajo-oikeuden kokeilemisesta... 2235 361 Laki tieliikennelain väliaikaisesta
AJO-OIKEUTEEN LIITTYVÄT PROSESSIT. Esiselvitys
AJO-OIKEUTEEN LIITTYVÄT PROSESSIT Esiselvitys Liikenneturvallisuuden pitkän aikavälin tutkimus- ja kehittämisohjelma LINTU-julkaisuja 2/2008 AJO-OIKEUTEEN LIITTYVÄT PROSESSIT Esiselvitys Liikenneturvallisuuden
Sakkomenettelyn laajentamista koskeva työryhmän mietintö. Lausunnon saate. Yleistä. Timo Antero Lehtonen. Lausunto Asia: OM 4/41/2016
Timo Antero Lehtonen Lausunto 30.01.2017 Asia: OM 4/41/2016 Sakkomenettelyn laajentamista koskeva työryhmän mietintö Lausunnon saate Tähän voitte halutessanne kirjoittaa saatteen lausunnollenne: Yleistä